Diari Oficial de la Generalitat Valenciana


Sumari del DOGV 5888, del 07-11-2008 (2008/12411)

RESOLUCIÓ de 21 d'octubre de 2008, de la Direcció General de Transports i Logística, de concessió de subvenció als operadors de transport de la Comunitat Valenciana per a l'impuls d'activitats dirigides al suport i foment del sector del transport públic per carretera.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5888

Data del DOGV
:   07-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/12993


Data del document
:   21-10-2008

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * persona física
    * transport per carretera
    * persona jurídica
    * suport econòmic
    * transport de mercaderies
    * empresa de transport
    * ajuda pública

RESOLUCIÓ de 21 d'octubre de 2008, de la Direcció General de Transports i Logística, de concessió de subvenció als operadors de transport de la Comunitat Valenciana per a l'impuls d'activitats dirigides al suport i foment del sector del transport públic per carretera. [2008/12614]
A través de l'Orde de 22 d'abril de 2008, de la Conselleria d'Infraestructures i Transport (DOCV núm. 5757 de 7 de maig de 2008), es convoquen ajudes als operadors de transport de la Comunitat Valenciana per a l'impuls d'activitats dirigides al suport i foment del sector del transport públic per carretera, d'acord amb les bases aprovades en l'esmentada orde de 22 d'abril de 2008, amb una dotació de 6.000.000 €.
Vistes les sol·licituds de subvenció presentades a l'empara de l'Orde de 22 d'abril de 2008, de la Conselleria d'Infraestructures i Transport.
Vist l'informe emés per l'òrgan col·legiat, de 5 d'agost de 2008, sobre la valoració de les sol·licituds que establix la quantia corresponent a cada un dels operadors de transport d'acord amb el valor unitari fixat en la convocatòria per a cada targeta o còpia certificada d'autorització d'empresa de transport MDP, MDL o VD.
Vist l'informe de l'òrgan instructor, de 5 d'agost de 2008, en el qual fa constar que tots els beneficiaris complixen els requisits necessaris per a accedir a les ajudes, de conformitat amb les bases aprovades mitjançant una Orde de 22 d'abril de 2008.
Vista la proposta de concessió d'ajudes emesa el dia 5 d'agost de 2008, de conformitat amb el que ha acordat l'òrgan col·legiat i amb els criteris establits en l'orde de convocatòria.
Fent ús de la delegació de funcions establida en l'article 7 de l'Orde de 22 d'abril de 2008, de la Conselleria d'Infraestructures i Transport.
Tenint en compte el que establix el Decret 92/2007, de 6 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat i el Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport.
Atés així mateix el que assenyala l'article 47.3 del Decret Legislatiu, de 26 de juny de 1991, del Consell, pel qual s'aprova el text refós de la Llei d'Hisenda Pública de la Generalitat, resolc:
1. Atorgar les ajudes convocades a través de l'Orde de 22 d'abril de 2008, de la Conselleria d'Infraestructures i Transport, als operadors de transport de la Comunitat Valenciana que s'esmenten en l'annex I que s'adjunta a la present resolució amb el detall de les quanties corresponents a cadascun.
2. Denegar les ajudes als sol·licitants que es detallen en l'annex II pels motius que s'hi exposen.
Contra la present resolució, que posa fi a la via administrativa, podrà interposar-se recurs potestatiu de reposició, davant del conseller d'Infraestructures i Transport, en el termini d'un mes, comptador des de l'endemà de la notificació, d'acord amb el que establixen els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú o bé recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació, de conformitat amb el establix l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjuí que es puga interposar qualsevol altre recurs que es crega oportú.
València, 21 d'octubre de 2008.- El director general de Transports i Logística, (per delegació del conseller d'Infraestructures i Transport, segons Orde de 22 d'abril de 2008): Vicente Dómine Redondo.ANNEX II
Relació de sol·licitants als qual es deneguen les ajudes dirigides al suport i foment del sector del transport públic per carretera
\* \* \* \* \* \* \* \* \* \* \* \* \* \* \* \*
ANEXO II
Relación de solicitantes a los que se deniegan las ayudas dirigidas al apoyo y fomento del sector del transporte público por carretera
